text: Se billederne: Sæsonens største krydstogskib ankommer
  15 august 2017 kl. 13.19
  Krydstogskibet Celebrity Eclipse er det støste skib, der anløber Fredericia denne sæson. 
  Med plads til 2850 passagerer er krydstogtskibet Celebrity Eclipse det største, der gæster Fredericia denne sommer. 
  Skibet er i havn fra kl. 13.00-21.00 tirsdag. I det tidsrum vil der være en masse aktiviteter i området.
  Det store luksusskib har sejlet på verdenshavene siden 2010 og kostede 7,4 milliarder at bygge. Det er 317 meter langt, har en bredde på 37 m og har 17 dæk.
  Celebrity Eclipse er det sjette skib, der anløber Fredericia i år. Det syvende kommer 9. september og det sidste anløber byen 17. september.
  
  